Mens lavtlønnede ansatte i det offentlig på det seneste har været på gaderne for at demonstrere for mere i løn, så har de mest lavtlønnede i al stilfærdighed fået hævet hyren markant i Brønderslev-Dronninglund Kommune. En aftale, der netop er indgået mellem fagforbundet 3F og Kommunen, betyder, at f.eks. en rengøringsassistent på laveste løntrin hopper flere trin op ad stigen og i løbet af et år stiger op til 1500 kroner om måneden. Det fortæller P4 Nordjylland. Faglig sekretær, Niels Jørgen Tveden fra 3F Midtvendyssel, siger, at aftalen er udtryk for et godt samarbejde med Brønderslev Kommune. - Kommunen har erkendt, at der skal mere i lønningsposen for at fastholdte og tiltrække arbejdskraft til rengøring, siger Niels Jørgen Tveden.

Opsummering:
Rengøringsassistenter stiger med op til 1.500 kr. om måneden